Somerpoedingkoek - Goeie Huishouding
Tuis » Recipes » Koeke en Gebak » Somerpoedingkoek
1,2 kg gemengde bessies – ons het aarbeie, frambose en braam-, rooiaal- en swartbessies gebruik – plus ekstra vir versiering
175 ml swartbessiestroop (cassis)
botter, om te smeer
600 g brioche, in skywe gesny
VIR DIE VLIERBLOMROOM
125 ml dubbeldik room
25 ml vlierblomstroop (elderflower cordial)
Ontkelk die aarbeie en kap dit op. Plaas al die vrugte (behalwe die aarbeie) saam met die strooisuiker en water in 'n kastrol. Verhit oor matige hitte en roer af en toe totdat die vrugte begin sappe afgee. Voeg die aarbeie by; laat prut vir nog 3 minute.
Plaas die mengsel in 'n sif oor 'n groot bak en laat dit vir 10 minute drup. Proe aan die sap in die bak; voeg nog strooisuiker by as dit suurderig is. Voeg die swartbessiestroop by die sap in die bak.
Smeer die rande van 'n ronde 20 cm-koekpan liggies met botter en voer die rande met bakpapier uit. As jy 'n losboompan gebruik, plaas dit in 'n oondpan ingeval enige vloeistof uitlek.
Sny die brioche se korsies af. Laat week die snye een-een in die bessievloeistof en pak dit dan in 'n enkellaag op die bodem van die pan. (Skeur die snye om te pas.)
Skep die helfte van die vrugte in 'n egalige laag bo-op. Herhaal die lae geweekte brioche en vrugte nog een keer; eindig met 'n laag brioche. Bedek en verkoel enige oorblywende weekvloeistof. Bedek die koekpan met foelie en verkoel oornag.
Klop die room, versiersuiker en vlierblomstroop in 'n middelslagbak totdat die mengsel net-net sy vorm behou. Vou die crème fraîche in. Bedek die bak en verkoel.
Om voor te sit plaas die roosterpan met enige sappe eenkant. Keer die poeding, nog in sy pan, op 'n opdienbord of koekstaander uit. Maak die pan se rand los en verwyder; haal die bodem versigtig af. Trek die bakpapier af. Skep die room bo-op en versier met ekstra bessies. Bedruip met die orige weekvloeistof of enige sappe wat uitgelek het as jy wil.
ELKE PORSIE: (as jy 10 voorsit) Sowat 2 080 kJ, 7 g proteïen, 20 g vet (12 g versadig), 65 g koolhidrate (40 g totale suiker), 5 g vesel.